CELEX: 62019TB0507
Language: sk
Date: 2020-03-25 00:00:00
Title: Vec T-507/19: Uznesenie Všeobecného súdu z 25. marca 2020 – Lucaccioni/Komisia („Žaloba o neplatnosť – Verejná služba – Prípravný akt – Žaloba o náhradu škody – Žaloba úzko súvisiaca so žalobou o neplatnosť – Nedodržanie postupu pred podaním žaloby – Neprípustnosť“)

25.5.2020   
            
            
               SK
            
            
               Úradný vestník Európskej únie
            
            
               C 175/26
            
         
      Uznesenie Všeobecného súdu z 25. marca 2020 – Lucaccioni/Komisia
      (Vec T-507/19) (1)
      
      („Žaloba o neplatnosť - Verejná služba - Prípravný akt - Žaloba o náhradu škody - Žaloba úzko súvisiaca so žalobou o neplatnosť - Nedodržanie postupu pred podaním žaloby - Neprípustnosť“)
      (2020/C 175/35)
      Jazyk konania: taliančina
      
         Účastníci konania
      
      
         Žalobca: Arnaldo Lucaccioni (San Benedetto del Tronto, Taliansko) (v zastúpení: E. Bonanni, advokát)
      
         Žalovaná: Európska komisia (v zastúpení: T. Bohr a L. Vernier, splnomocnení zástupcovia, za právnej pomoci A. Dal Ferro, advokát)
      
         Predmet veci
      
      Návrh podaný na základe článku 270 ZFEÚ, ktorého predmetom je jednak zrušenie rozhodnutia Komisie z 13. septembra 2018, ktorým sa zamieta žiadosť o vylúčenie lekára A, lekára určeného Komisiou v rámci posudkovej komisie zriadenej v rámci žiadosti žalobcu o uznanie zhoršenia choroby z povolania, a jednak náhrada škody, ktorú žalobca údajne utrpel
      
         Výrok
      
      
                  1.
               
               
                  Žaloba sa odmieta ako neprípustná.
               
            
                  2.
               
               
                  Arnaldo Lucaccioni je povinný nahradiť trovy konania.
               
            
         (1)  Ú. v. EÚ C 295, 2.9.2019.